
REPUBLIKA HRVATSKA
TRGOVAČKI SUD U PAZINU

ZAPISNIK
o ročištu održanom dana 24. rujna 2026. godine 
u postupku po prijedlogu za otvaranje stečaja nad dužnikom
 VIA GAŠPARINI d.o.o., OIB: 76696493901, MBS: 040314468, 
Višnjan, Vranići 2 a,
radi odlučivanja o pretpostavkama za otvaranje stečajnog postupka i
razlozima za otvaranje stečajnog postupka



OD SUDA NAZOČNI:
Tijana Licul, stečajni sudac
Sanja Prodan, zapisničar

Početak u 13,20 sati

	
Utvrđuje se da su na današnje ročište pristupili:
	ZZ Vesna Gašparini, identitet utvrđen uvidom u OI broj: 116690578. 

Utvrđuje se da na današnje ročište nisu pristupili:
	Predlagatelj. 

Za osobe koje nisu pristupile na današnje ročište rješenje kojim je pokrenut prethodni postupak te zakazano ovo ročište smatra se da je uredno dostavljeno. Navedeno rješenje objavljeno je na mrežnoj stranici e-oglasna ploča sudova 28. kolovoza 2026. godine, a sa oglasne ploče je skinuto po proteku 8 dana, pa se dostava smatra uredno obavljenom istekom osmog dana od dana objave, sukladno čl. 12. st. 1. Stečajnog zakona.

	Uvidom u spis utvrđeno je da je do dana održavanja ovog ročišta račun dužnika i dalje u blokadi, sve sukladno prijedlogu za otvaranje stečajnog postupka od 24. kolovoza 2026. prema kojemu na dan 21. kolovoza 2026. dužnik u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 9.748,06 EUR. Na današnji dan blokada iznosi 9.817,64 EUR. 

	Iz radnja koje je poduzeo sud nije utvrđeno da dužnik ima imovine. 

	Na upit suca da se očituje o prijedlogu za otvaranje stečajnog postupka te razlozima za otvaranje stečajnog postupka zakonski zastupnik dužnik izjavljuje: da se ne protivi prijedlogu za otvaranjem stečajnog postupka. Dužnik ne posluje preko godinu dana i nije izvjesno da će nastaviti poslovati. 

	Na upit suca da se očituje o imovini dužnika zakonski zastupnik dužnik izjavljuje da:

1/ nekretnina i pokretnina – nema. Vozilo PEUGEOTBOXER koji se još uvijek vodi na dužnika (potvrda na listu 8 spisa) je još 2021. godine prodano za dijelove obzirom je imalo kvar kojeg se nije isplatilo popravljati. Što se tiče ugovora o financijskom leasingu, sa leasing kućom je dogovoreno da se izvrši povrat vozila. 
2/ imovinskih prava dužnika na tuđim stvarima-nema
3/ novčanih i nenovčanih tražbina dužnika-nema
4/ drugih prava koja čine imovinu dužnika-nema
5/ novčanih sredstava na računima-nema
6/ druge imovine dužnika-nema
7/ obveza dužnika unesenih u njegove poslovne knjige- jedina obveza dužnika je prema HABOR-u, u iznosu od 9.757,62 EUR . Ostatak dugova se odnosi na manje iznose a odnosi se na tekuće troškove. 
8/ drugih novčanih i nenovčanih obveza dužnika-nema
9/ razlučnih prava na imovini dužnika-nema
10/ izlučnih prava-nema
11/ prosječnih mjesečnih troškova redovnoga poslovanja dužnika u posljednjih godinu dana – kao što je navedeno, dužnik ne posluje preko godinu dana. 
12/ postupaka pred sudovima ili javnopravnim tijelima u kojima je dužnik stranka i visinu ili opis tražbine koja je predmet postupka-nema

	Na upit suca zakonski zastupnik dužnika navodi da nema trećih osoba koje bi dale izjavu o pristupanju dugu sukladno čl. 124. Stečajnog zakona.


Sudac

rješava

Sukladno čl. 132. SZ-a pozvati će osobe koje imaju pravni interes za provedbom stečajnog postupka da u roku od 15 dana uplate predujam za namirenje troškova prethodnog i otvorenog stečajnog postupka.

Dovršeno u 13:25 sati.

  				                 Zapisničar









